  Туспуктэм: Алексей Арзамасцев Майя Бывальцева 14-25 южтолэзе Удмуртиын инкуазез утён но югдытон удысын тодонлыкъёсты будэтонъя курсъёс ортчозы. Соосты радъяны Удмуртиысь инкуазь узырлыкъёсъя но инкуазез утёнъя министерство юрттӥз. Со сярысь улосвыл тӧролэн но кивалтэтлэн пресс-службазы ивортӥз. Курсъёсы волонтёръёс, дышетӥсьёс, ужбератӥсьёс но коммерци луисьтэм огазеяськонъёслэн ёзчиоссы пыриськыны быгатозы. Дышетонэз ӧнерлыко дышетӥсьёс, инкуазез утён удысысь ӧнерчиос, федерал но улосвыл экспертъёс нуозы. « Та выллем курсъёс элькунын нырысьсэ ортчозы. Оскиськом, соос инкузез утён ласян тодӥсь-валась югдытӥсьёсты дасяны быгатозы. Со тросгес калыкез инкуазез утён амалъёслы ӟечгес дышетыны умой вамыш луоз » Денис Удалов, Удмуртиысь инкуазь узырлыкъёсъя но инкуазез утёнъя министр Курсъёсы чӧлсконпусъя гожтӥськыны луэ. Со сяна, эковолнтёръёслэн огиназы итӥськыны луэ. Тодэ вайытом, «Вож патруль» огъяросси мерлыко огазеяськонлэн экспертъёсыз Удмуртиысь экологи югдурлэсь умой пала воштӥськемзэ пусйизы.  Тегъёс: инкуазь Инкуазьузырлыкъяминистерство Экология Дышетон  